**Akcijski plan Odbora za osiguravanje i unapređivanje kvalitete za akademsku godinu 2024./2025.**

Strategija kvalitete Fakulteta zdravstvenih studija provodi se u skladu s misijom, vizijom i strategijom Sveučilišta u Rijeci definiranima u Strategiji Sveučilišta za razdoblje od 2021. do 2025. godine. Sustav se provodi sukladno mjerilima navedenima u Zakonu o osiguravanju kvalitete u znanosti i visokom obrazovanju, Statutu Sveučilišta u Rijeci, Statutu Fakulteta zdravstvenih studija i ''Standardima i smjernicama za osiguravanje kvalitete u europskom prostoru visokog obrazovanja''. Cilj sustava osiguravanja i unaprjeđenja kvalitete ima svrhu promicanja visokih standarda profesionalnog i stručnog razvoja svih dionika sustava: nastavnika, studenata, administrativnog osoblja i vanjskih suradnika u svim područjima djelovanja Fakulteta. Strategija se temelji na razvoju i organizaciji evaluacijskih i samoevaluacijskih postupaka za istraživanje različitih čimbenika kvalitete obrazovanja pri tom uključujući različitu ciljnu populaciju (nastavnike, studente, administrativno osoblje, vanjsku suradnju). Strategija osigurava redovito dobivanje povratnih informacija od studenata kao i uključivanje studenata u nastavni proces na način da uvažava njihove primjedbe, prijedloge i moguće kritike. Strategija kvalitete potiče i osigurava razvoj kadrova odnosno osigurava profesionalno usavršavanje nastavnika, administrativnog osoblja i rukovodećih struktura. Strategija obuhvaća djelovanje ka prepoznatljivosti i konkurentnosti Fakulteta zdravstvenih studija kao visokoškolske ustanove prilagođene zahtjevima tržišta s jasnom strateškom koncepcijom razvoja. Strategija se temelji na kontinuiranom praćenju pokazatelja kvalitete rada, na održavanju i stalnom unaprjeđivanju sustava upravljanja kvalitetom.

**Temeljem strateških ciljeva oblikovali smo akcijski plan ciljeva i zadataka za akademsku godinu 2024./2025.**

Priprema i provedba Akcijskog plana za akademsku godinu 2024./2025. dio je kontinuirane izgradnje sustava unapređivanja kvalitete na Fakultetu zdravstvenih studija. Sustav kvalitete obuhvaća različita područja djelovanja, te uključuje razradu specifičnih pristupa, metoda i indikatora.

**Praćenje i evaluacija**

Provedba plana bit će praćena redovitim sastancima Odbora za kvalitetu. Aktivnosti će biti dokumentirane, a rezultati evaluirani na kraju godine uz izradu izvješća o radu Odbora.

|  |  |  |
| --- | --- | --- |
| **Plan aktivnosti** | **Odgovorne osobe** | **Rok provedbe** |
| Usvojiti postojeći obrazac za samovrednovanje nastavnika | Odbor | Siječanj  |
| Izraditi postupnik za prijem novih mentora u nastavu | Brumini, Bukvić, Ivanišević | Svibanj  |
| Izraditi plan edukacije za mentore | Povjerenstvo za izradu (jedan član sa katedre sestrinstvo, fizio, primaljstvo i rad. teh.) | Lipanj  |
| Provesti Anketu o zadovoljstvu studenata za svaki studijski program | Voditelji studijskog programa | 2025. / 2026. |
| Izraditi prezentaciju o Fakultetu  | Studentska služba | Ožujak  |
| Pratiti Ispitnu prolaznost po kolegijima, smjerovima i studijskim godinama | Tajnice katedri | Tijekom godine |
| Suradnja s Alumnijiem(Korištenje povratnih informacija poslodavaca i bivših studenata za daljnje unaprjeđenje kvalitete) | Ivanišević | Tijekom godine |
| Edukacija nastavnog osoblja (usavršavanja) | Planovi Sveučilišta i FZS-a | Tijekom godine  |